Velsorgreeks te danke aan bye van die Weskus(Foto verskaf deur Simply Bee) Simply Bee is geleë in die hartjie van Hopefield, die oudste klein dorpie aan die Weskus van Suid-Afrika, ongeveer 124 km buite Kaapstad. Die Weskus-streek is alombekend vir die unieke fynbos wat oordadig groei in die Hopefield-area met sy vyf verskillende plantgroepe wat in harmonie saamgroei. Dit is dus hierdie unieke mengsel van oor die 600 fynbosspesies wat die heuning wat van Hopefield af kom, so besonders maak. Geen ander heuning in die wêreld smaak soos Weskus-fynbosheuning nie. Hierdie einste fynbosheuning, byewas en propolis (tipe byewas wat in die vervaardiging van natuurlike antiseptiese en geneeskragtige middels gebruik word) is waarvan die wonderlike Simply Bee-velsorgreeks gemaak is. Simply Bee is gebore uit ŉ nood vir ŉ velsorgproduk wat geen sintetiese chemikalieë, parabene (tipe preserveermiddel in kosmetiese en farmaseutiese produkte) of petroleumjellie bevat nie. So is die eerste agt produkte in 2010 bemark. Vandag is daar amper 200 produkte beskikbaar in die Simply Bee-velreeks en dit is oral in die wêreld beskikbaar. Simply Bee-produkte bevat slegs plaaslik beskikbare bestanddele wat in die natuur gevind word soos essensiële olies, ons eie byewas, heuning en propolis. Ons strewe na bemagtiging beteken dat ons hoofsaaklik net plaaslike inwoners van Hopefield die geleentheid van werkskepping bied en só die gemeenskap ondersteun. Simply Bee het ŉ winkel-vertoonkamer in Hopefield by sy vervaardigingsentrum waar die produkte nog steeds op die outydse manier, met die hand, gemeng en gemaak word. By die Simply Bee-waarnemingsentrum kan jy ook meer leer oor die bye en hoe hulle voordeel trek uit die wedersydse voordelige verhouding tussen mens en by. Simply Bee glo aan en pas verantwoordelike byeboerderypraktyke te alle tye toe. Geen stuifmeel of koninginjellie word geoes nie – dit verseker die voortbestaan van die byekolonies. Die Simply Bee-bye word ook nie gevoer of medisinaal aangehelp nie en die byekaste is almal ratelvriendelik en ver van kommersiële plaasbedrywighede om vergiftiging deur gifstowwe te voorkom. (Foto verskaf deur Simply Bee) Die Simply Bee-velreeks sluit produkte in vir babas en gesigvel met die fokus op verjongingsroom en die bekroonde propolisserum. Produkte vir hand en lyf, mans, hare, honde en perde, ŉ reeks propolisbalsems en ŉ baie groot verskeidenheid rou en gefilterde heuning. Simply Bee vervaardig ook natuurlike saniteerder, sonskerm en het ŉ reeks kinderboeke gepubliseer wat die bye se storie op ŉ pragtige geïllustreerde manier vertel. Simply Bee het op 1 Oktober 2022 ŉ nuwe winkel in die Waterfront in Kaapstad geopen en is goed geleë met ons hele reeks om in al jou benodighede te voorsien. Hopefield Kerkstraat 31A, Hopefield, 7355 Tel: 022 723 0569 E-pos: [email protected] V&A Waterfront Beauty Box, The Watershed, V&A Waterfront Tel: 083 302 5422 E-pos: [email protected] www.simplybee.co.za